বৈঠকে উপস্থিত উত্তর ২৪ পরগনা জেলার তৃণমূল কংগ্রেসের সভাপতি তথা খাদ্যমন্ত্রী জ্যোতিপ্রিয় মল্লিক বলেন, তিন লক্ষের বেশি লোক জমায়েত হবে। উত্তর ২৪ পরগনা, হুগলি, দক্ষিণ ২৪ পরগনা, হাওড়া সহ আশপাশ এলাকা থেকে মতুয়া ধর্মের মানুষেরা যাতে মুখ্যমন্ত্রীর অনুষ্ঠানে হাজির হতে পারেন, তার জন্য আমরা বাস ও ম্যাটাডোরের ব্যবস্থা করে দেব। এমনকী, উত্তরবঙ্গ সহ বাইরে থেকে যে সকল মতুয়া ধর্মের মানুষ আগেরদিন ঠাকুরনগরে পৌঁছে যাবেন, তাঁদের জন্য থাকা এবং খাওয়া-দাওয়ারও ব্যবস্থা করা হবে। আমাদের জেলার প্রতিটি বিধানসভায় তিনটি করে তোরণ তৈরি করা হবে। দু’টি তোরণ মতুয়াদের জন্য এবং একটি তোরণ তৃণমূল কংগ্রেসের জন্য। প্রতিটিতে বড়মা এবং মুখ্যমন্ত্রীর ছবি থাকবে।